Legal Document

Category: 923

Text:
9. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 389 της 14/18 Ιουν. 1969 (ΦΕΚ Α΄ 115) Περί τροποποιήσεως του από 4/5.10.51.Β.Δ/τος «περί επιβλέψεως της λειτουργίας, χειρισμού και συντηρήσεως μηχανημάτων εκτελέσεως τεχνικών έργων», ως ετροποποιήθη και συνεπληρώθη μεταγενεστέρως. Έχοντες υπ’ όψιν τον Νόμ. 6422/1934 «περί ασκήσεως του επαγγέλματος του Μηχανολόγου κλπ.» ως ετροποποιήθη και συνεπληρώθη μεταγενεστέρως και ιδία τα άρθρ. 3, 5 και 6 αυτού,  την υπ’ αριθ. 142/20.3.69 σύμφωνον γνωμάτευσιν του παρά τω Υπουργείω Βιομηχανίας Τεχνικού Συμβουλίου, ως και την υπ’ αριθ. 383/1969 γνωμοδότησιν του Συμβουλίου της Επικρατείας, προτάσει του Ημετέρου επί της Βιομηχανίας Υπουργού, απεφασίσαμεν και διατάσσομεν: Άρθρ.1.-Αι απαιτούμεναι προϋπηρεσίαι δια την απόκτησιν αδειών μηχανοδηγού - χειριστού Α΄ ειδικότητος, Αε΄ διακρίσεως, κατ’ εφαρμογήν του από 4/5.10.51 Β.Δ/τος «περί επιβλέψεως της λειτουργίας, χειρισμού και συντηρήσεως μηχανημάτων εκτελέσεως Τεχνικών έργων», ως ετροποποιήθη και συνεπληρώθη δια των από 7/7.4.54 και υπ’ αριθ. 22 από 30.12.59/22.1.60 Β.Δ/των, μειούνται εις το ήμισυ. Άρθρ.2.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Εις τον αυτόν επί της Βιομηχανίας Υπουργόν, ανατίθεμεν την δημοσίευσιν και εκτέλεσιν του παρόντος. (Αντί για τη σελ.  68,01(β) Σελ.  68,01(γ) Τεύχος 1402 Σελ. 91 Μελέτη και Επίβλεψη Μηχανολογικών Εγκαταστάσεων 13.Β.δ.7-9 13.Β.δ.9 Μελέτη και Επίβλεψη Μηχανολογικών Εγκαταστάσεων